|  |
| --- |
| Α΄ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1 , ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 30/05/2023, Α.Π: 137

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Θέμα: Για το νέο εργατικό έγκλημα στο Πέραμα**

Το Δ.Σ. του A΄ Συλλόγου Εκπαιδευτικών Π.Ε. Πειραιά «Ρήγας Φεραίος» εκφράζει τα βαθιά του συλλυπητήρια στην οικογένεια και τους συναδέλφους του 47χρονου εργάτη που έχασε τη ζωή του στα ναυπηγεία στο Πέραμα.

Ακόμη 2 εργάτες τραυματίστηκαν σοβαρά και νοσηλεύονται. Κανένα μέτρο ασφάλειας, ούτε τεχνικός ασφαλείας δεν υπήρχαν, όπως αναφέρει το Συνδικάτο Μετάλλου Αττικής και Ναυπηγικής Βιομηχανίας Ελλάδας που βρέθηκε στο σημείο από την πρώτη στιγμή.

Μόνο τον τελευταίο μήνα μετράμε νεκρούς και τραυματίες στα Ναυπηγεία Ελευσίνας, στα Ναυπηγεία της Σύρου, στα ναυπηγεία Σπανόπουλου στη Ναυπηγοεπισκευαστική Ζώνη του Πειραιά.

Ενώ η Κυβέρνηση πανηγύριζε, οργάνωνε φιέστες και ο Υπουργός Γεωργιάδης προκαλούσε μιλώντας για «χαμογελαστά πρόσωπα», οι εργαζόμενοι πάλευαν ενάντια στην αδήλωτη και ανασφάλιστη εργασία, για μέτρα προστασίας της ζωής και της ασφάλειας των εργαζομένων σε Πέραμα, Σκαραμαγκά, Ελευσίνα, Σύρο.

Από την αρχή του 2023 το συνδικάτο έχει πραγματοποιήσει τέσσερις απεργίες με την κυβέρνηση, την μεγαλοεργοδοσία, τους ανθρώπους της, καθώς και ορισμένα ΜΜΕ, να τρομοκρατούν, να συκοφαντούν. Τέτοια ανάπτυξη θέλουν με την εκμετάλλευση να απογειώνεται, με αποτέλεσμα, εργαζόμενοι να μην γυρνάνε ζωντανοί στο σπίτι τους, στις οικογένειες τους.

**- Στηρίζουμε τις κινητοποιήσεις των εργαζομένων για ανθρώπινες συνθήκες εργασίας, μέτρα υγιεινής και ασφάλειας στους χώρους δουλειάς, ένταση των ελέγχων, ώστε οι χώροι εργασίας να μη γίνουν οι νέες «κοιλάδες των Τεμπών»!**

**- Να πληρώσουν οι υπεύθυνοι για το νέο εργατικό έγκλημα!**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |

**- Συμμετέχουμε στην κινητοποίηση του Εργατικού Κέντρου Πειραιά, την Τετάρτη 31 Μαΐου, στις 7 μμ, στην πλ. Κοραή.**